"Să-l punem pe labradorul lui Putin ministru al Apărării". De ce spun sursele unei publicații ruse că rocada Șoigu-Belousov e "un nonsens total"
Majoritatea surselor citate de publicația independentă rusă The Moscow Times au declarat că înlocuirea lui Serghei Șoigu cu Andrei Belousov la șefia Ministerului Apărării a fost „o mare surpriză, la limita șocului”. Iar pentru mulți, sosirea lui Belousov, considerat mai degrabă un teoretician al economiei, care nu a avut de-a face cu economia reală, este greu de explicat.